Призренэнь санджак

Призренэнь санджак (, , ) ― Османской империянь санджактнэстэ вейкесь, административной куншкатарказо Призренсэ. Теезель сеске, кодак Османонь империясь нельгизе Призренэнть Сербской деспотиянть кедьстэ 1455-це иестэ. Сербиянь кадовозь территориясь саезель Смедеревань прамонзо марто 1459-це иестэ ды явозель истямо санджакс: Вучитрнэнь санджак, Крушевацкой санджак ды Смедеревань санджак. Балканонь васенце войнанть ушодовомсто 1912-це иестэ Призренэнь санджаконь территориянть занизь Сербия королевствань ды Черногория королевствань ушмотне. Лондононь договоронть коряс, кона сёрмадстозель 1913-це иень панжиковонь 30-це чистэ, Призренэнь санджаконь территориясь явозель Сербиянь ды Черногориянь ютксо.

 Административной явомась 
Османской империянь 1571-це иень регистранть коряс, Призренэнь санджаксонть ульнесть вете нахият: Призрен, Хоча, Жежна, Трговиште ды Бихор.

Санджаконь икелень седе покш территориясь ней сови Косовас (Призрен ды Хоча), Сербияс (Жежна, Нови-Пазар ошонть эйстэ 20 км обедъёнкс марто чилисема ёнов) ды сех вишка пельксэсь ― Черногорияс (Бихор ды Трговиште, кона Рожае вакссо).

 Шкодер, Призрен ды Косово вилайеттнэ 
1867-це иестэ Призренэнь санджакось ульнесь вейсэндязь Дибринэнь санджаконть ды Скадаронь санджаконть марто, ды вейсэ сынь тейсть Шкодер вилайет. 1871-це иестэ Призренэнь санджакось совась одс теезь Призренэнь вилайетс.. — «In 1868 the vilayet of Prizren was created with the sancaks of Prizren, Dibra, Skopje and Niš; it only existed till 1877».. — «the vilayet of Prizren was founded in 1871». Призренэнь вилайетэсь Призренэнь санджаконть марто вейсэ совасть Косовань вилайетс, кона теезель 1877-це иестэ. Призренэсь кармась улеме Косовань вилайетэнь административной куншкакурокс.. — «Thus the seat of the Kosovo vilayet naturally moved to Prizren.».

 Младотурецкой революция 
Младотурецкой революциядо мейле 1908-це иестэ Османонь империясо ютасть васень парламентской кочкамот, Призренэнь санджаксояк.

 Пекстамозо-лоткавтомазо 
1912-це иень ожоковонь прядовомс Балканонь васень войнанть пингстэ Призренэнь санджаконть занизь Сербия королевствань ды Черногориянь ушмотне. Лондононь мирной договоронть коряс, конань сёрмадстызь Лондононь конференциясонть 1913-це иестэ, сонзэ территориясь ульнесь явозь Сербиянь ды Черногориянь ютксо.

 Литературась 
 Katić, Tatjana (2010), Tibor Živković, ed., Опширни попис призренског санџака из 1571. године (Detailed register of the prizren sancak from 1571.), Belgrade: Istorijski Institut, ISBN 978-86-7743-081-8, OCLC 712374230, <https://www.scribd.com/doc/50286188/PREVIEW-Prizren-Sancagi-Mufassal-Defteri> године (Detailed register of the prizren sancak from 1571.) (in Serbian), Belgrade: Istorijski Institut, ISBN 978-86-7743-081-8, OCLC 712374230 
 Prizren Sancağı’nın Idarî Yapısı (1864–1912), History Studies, vol. 2/1, 2010